**DJEČJI VRTIĆ GRIGOR VITEZ**

Samobor, Perkovčeva 88/1

**KLASA:** 112-07/24-01/37

**URBROJ:** 238-27-71/02-24-1

Samobor, 30.12.2024.

Temeljem članka 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23), članka 6. Pravilnika o radu DV Grigor Vitez Samobor i članka 9., 10., 11., 12. i 13. Pravilnika o načinu i postupku zapošljavanja Dječji vrtić Grigor Vitez objavljuje

**NATJEČAJ**

**za obavljanje poslova radnog mjesta**

1. **ODGOJITELJ/ICA**

* dva (2) izvršitelja/icena neodređeno puno radno vrijeme

**UVJETI za radno mjesto su:**

Završen sveučilišni diplomski studij (sveučilišni/a magistar/magistra ranog i predškolskog odgoja i obrazovanja), završen sveučilišni prijediplomski studij (sveučilišni/a prvostupnik/ca ranog i predškolskog odgoja i obrazovanja) ili završen stručni prijediplomski studij (prvostupnik/ca ranog i predškolskog odgoja i obrazovanja).

Kandidati moraju ispunjavati uvjete iz čl. 24. i 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) i Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (NN 145/2024).

Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23).

Na Natječaj se pod ravnopravnim uvjetima mogu prijaviti osobe oba spola. Izrazi navedeni u natječaju u muškom rodu neutralni su, a odnose se na osobe oba spola.

Probni rad je u trajanju od 180 dana.

**Kandidati uz prijavu na natječaj prilažu**:

1. vlastoručno potpisanu prijavu/molbu na natječaj
2. životopis
3. dokaz o stečenoj stručnoj spremi
4. dokaz o državljanstvu
5. dokaz o radno – pravnom statusu (elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje) - ne stariji od 30 dana od dana objave natječaja
6. uvjerenje da se protiv kandidata ne vodi kazneni postupak za neko od kaznenih djela navedenih u čl.25.st.1.Zakona o predškolskom odgoju i obrazovanju – ne starije od 30 dana od dana objave natječaja
7. uvjerenje da se protiv kandidata ne vodi prekršajni postupak za neki od navedenih u čl.25.st.1.Zakona o predškolskom odgoju i obrazovanju – ne starije od 30 dana od dana objave natječaja
8. potvrda Hrvatskog zavoda za socijalni rad (prema mjestu  
   stanovanja/prebivališta) da kandidatu nisu izrečene zaštitne mjere prema  
   članku 25. Zakona - ne starija od 30 dana od dana objave natječaja

Sve tražene dokumente iz točke 3.,4.,5.,6.,7. i 8. kandidati/inje mogu dostaviti u preslici.

Prije sklapanja ugovora o radu izabrani kandidati dužni su dostaviti originale ili ovjerene preslike traženih dokumenata.

Kandidati koji ostvaruju pravo prednosti pri zapošljavanju dužni su u prijavi na natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na druge kandidate/kinje pod jednakim uvjetima.

Sukladno odredbi članka 103. stavak 3. Zakona o hrvatskim braniteljima iz Domovinskog rata i članova njihove obitelji (NN 121/17) u nastavku je poveznica na dokaze koje kandidati/kinje koji se pozivaju na pravo prednosti trebaju priložiti: <https://branitelji.gov.hr/zaposljavanje-843/843>

Osoba koja se poziva na pravo prednosti prilikom zapošljavanja u skladu s člankom 48. Zakona o civilnim stradalnicima iz Domovinskog rata (NN 84/21) uz prijavu na natječaj dužna je, osim dokaza o ispunjavanju traženih uvjeta, priložiti dokumentaciju (dokaze) propisanu člankom 49. stavkom 1 istog Zakona. U nastavku je poveznica na dokaze koje kandidati/kinje koji se pozivaju na pravo prednosti trebaju priložiti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Osoba koja se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), uz prijavu na natječaj dužna je, osim dokaza o ispunjavanju traženih uvjeta, priložiti dokaz o utvrđenom statusu osobe sa invaliditetom.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Kandidatom prijavljenim na natječaj smatrat će se samo osoba koja podnese pravovremenu i urednu prijavu sa svim prilozima, te koja ispunjava formalne uvjete iz natječaja.

Nepotpune i  nepravodobne prijave neće se razmatrati, a o rezultatima natječaja kandidati će biti obaviješteni na mrežnim stranicama DV Grigor Vitez Samobor. Osoba koja je podnijela nepotpunu prijavu, neće biti pozvana na dopunu dokumentacije.

**Postupak procjene/testiranja i vrednovanja kandidata koji će provesti Vrtić:**

- pismeno testiranje i razgovor s kandidatima

Obavijest o načinu procjene/testiranja i vrednovanja kandidata, područje provjere, pravni i drugi izvori za pripremu kandidata za procjenu/testiranje i vrednovanje, vrijeme i mjesto održavanja procjene/testiranja i vrednovanja kandidata objavit će se u obavijesti o rasporedu selektivnog postupka na mrežnoj stranici Vrtića najkasnije tri dana prije održavanja istog. Ako kandidat ne pristupi procjeni odnosno testiranju, smatrat će se da je odustao od prijave na natječaj.

**Rok za podnošenje prijava je 8 dana od dana objavljivanja natječaja.**

Prijave za natječaj s obveznom dokumentacijom dostavljaju se na adresu:  
Dječji vrtić GRIGOR VITEZ, Samobor, Perkovčeva 88/1, 10430 Samobor uz napomenu „*Za natječaj –odgojitelj/ica na neodređeno puno radno vrijeme“.*

Natječaj je objavljen na mrežnim stranicama i oglasnim pločama Hrvatskog Zavoda za zapošljavanje te mrežnim stranicama i oglasnoj ploči Dječjeg vrtića Grigor Vitez dana 2.1.2025. – 10.1.2025. godine.